हसन बताती हैं कि परेशानी में पड़े लोगों के प्रति उदासीन रहना और विश्व के जिम्मेदार समझे जाने वाले देशों का भी उनकी मदद के लिए पर्याप्त कदम ना उठाना बहुत खराब मिसाल बना. अब तक मानवाधिकारों के मामले में काफी अच्छा रिकॉर्ड रखने वाले देशों ने भी 2016 में निराश किया. केवल जर्मनी जैसे देशों ने एक नैतिक और सैंद्धांतिक रुख अपनाया और शरणार्थियों के लिए अपने देश और दिलों के द्वार खोले. हालांकि हसन जर्मनी की इस बात पर आलोचना करती हैं कि उसने उन देशों पर पर्याप्त दबाव नहीं बनाया जो संकटग्रस्त देशों में तबाही मचाने के लिए जिम्मेदार हैं.